Notificetur omnibus tam viventibus quam victuris, quod Petronilla, post diem defunctionis sue, servientibus ecclesie beati Marcelli mansum terre ad Oluns, videlicet prata, silvas, campos et cetera que ad mansum pertinent, annuente Stephano filio suo et Hugone monacho, tali pacto concessit, ut ex ipso redditu terre fratribus predictis fiat generale, tali conventione ut in helemosina sepeliatur. Testibus his eminentibus: Hugone, monacho, filio ejus; Leodegario, monacho; Guillelmo de Virgiaco; Arleioque cum Bruno Picoardo; Petro preposito; Arnulfo forestario; Constantio Longo; Constantio Quoco; Johanne, presbitero. Et iterum notandum est quod ipsa predicta mulier, dum viveret, novale presens pro recognitione predicti doni tribuit.